طالبان سرغنہ ملا فضل اللہ ہلاک

افغانستان میں امریکی ڈرون حملے کے نتیجے میں کالعدم تحریک طالبان پاکستان کے سربراہ ملا فضل اللہ کی ہلاکت کی اطلاعات ہیں۔

خبر کا کوڈ: ۴۳۶۲۷۴

تاریخ: ۱۵ شهريور ۲۰۱۸ - ۲۱:۵۴

رسا نیوز ایجنسی کی رپورٹ کے مطابق، عالمی میڈیا کے مطابق خفیہ اطلاعات پر امریکی ڈرون حملہ افغانستان کے صوبے کنٹر میں کیا گیا۔ حملے میں پانچ افراد مارے گئے جن میں کالعدم ٹی ٹی پی (تحریک طالبان پاکستان) کا سربراہ ملا فضل اللہ بھی شامل ہے۔

واضح رہے کہ اس سے قبل بھی ایک بار ملا فضل اللہ کی ہلاکت کی اطلاعات سامنے آئیں تھیں تاہم وہ ہلاک نہیں ہوا تھا۔ اب ایک بار پھر ملا فضل اللہ کے مارے جانے کی خبر آئی ہے تاہم اس خبر کی تصدیق کی جا رہی ہے۔ طالبان نے اب تک اس حوالے سے کوئی رد عمل ظاہر نہیں کیا ہے۔ /۹۸۸/ ن۹۴۰